Na temelju članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 14. sjednici održanoj 07. prosinca 2022. donijelo je

**O D L U K U**

**o visini iznosa participacije Općine Kloštar Podravski za redovite programe i jaslice DV Potočnica Pitomača, Dječji vrtić „Maslačak“ Đurđevac i DV „Bubamara“ Kalinovac u 2023. godini**

**Članak 1.**

Ovom Odlukom utvrđuju se mjerila za sudjelovanje Općine Kloštar Podravski za cijenu redovitog programa i jaslica DV Potočnica Pitomača, DV „Maslačak“ Đurđevac i DV „Bubamara“ Kalinovac u 2023. godini.

**Članak 2.**

Općina Kloštar Podravski sudjelovati će u cijeni redovitih programa DV Potočnica Pitomača, DV „Maslačak“ Đurđevac i DV „Bubamara“ Kalinovac ukoliko budu popunjena sva mjesta u Dječjem vrtiću „Igra „ u Kloštru Podravskom kako slijedi:

 - ako jedno dijete pohađa dječji vrtić 550 kuna/72,99 EUR/mjesec,

 - ako dva djeteta pohađaju dječji vrtić 600 kuna/79,63 EUR/mjesec,

 - ako tri djeteta pohađaju dječji vrtić 650 kuna/86,26 EUR mjesec,

 - jaslice za svako dijete 600 kuna/79,63 EUR/mjesec.

**Članak 3.**

Ova Odluka stupa na snagu 1. siječnja 2023. godine.

**OPĆINSKO VIJEĆE OPĆINE KLOŠTAR PODRAVSKI**

**KLASA: 601-01/22-01/06**

**URBROJ: 2137-16-01/01-22-01**

**Kloštar Podravski, 07. prosinca 2022.**

**PREDSJEDNICA:**

**Marija Šimunko**